O tânără se zbate între viață și moarte după ce mașina în care se afla a fost lovită de un tren. Totul s-a petrecut după ce și-a lăsat în gară tatăl care era angajat al CFR
O tânără de 28 de ani, pe nume Raluca, se zbate între viață și moarte după ce autoturismul său a fost spulberat de un tren în comuna Dagâța, județul Iași. Accidentul feroviar s-a produs în jurul orei 18:30, iar echipele de intervenție au luptat contracronometru pentru a o salva pe femeia rămasă blocată în vehiculul distrus.